Мазина Жульетта

Мазина Жульетта (өз аты-жөнү – Жулия Анна) (22. 2. 1921, Болоньяга жакын, Сан-Жоржо-ди-Пьяно – 23. 3. 1994, Рим, сөөгү Риминиге коюлган) – италиялык киноактриса. Режиссёр Ф. Феллининин аялы. Рим университетинин филология факультетин бүткөн (1943). Окуучу жана студент кезинде ар кандай театрларда Ж. Мазина ырчы, бийчи, скрипкачы жана драмалык актриса катары күчүн сынайт. Жаш сүрөтчү жана фельетончу Ф. Феллини жазган радиоберүүлөргө катышуу менен экөөнүн жарым кылымдык чыгармачылык өзгөчө союзу башталган. Мененын лиризм менен гротескти терең психологизм жана «күлкүлүү» көрүнүштөрдү айкалыштыра алуусу чыгармачылык өзгөчөлүгү Феллининин фильмдеринде толук жана кеңири ачылган. Неореализмден кийинки мезгилдин символуна айландырган: Жельсомина – «Жол» (СССРде «Алар да жолдо жүрүшкөн» деп аталган; Кабирия – «Кабириянын түндөрү» (Канныдагы, Сан-Себастьяндагы ЭКФтердин сыйл.). Актриса Ошондой эле Ф-нин «Варьете оттору», «Ак шейх», «Жульетта жана атыр», «Кесеп», «Жинжер менен Фред» «Европа-51», «Чоң шаар четинде», «Фортунелла» ж. б. фильмдерге тартылган. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7